নিজস্ব প্রতিবেদন: বঙ্কিমচন্দ্র চট্টোপাধ্যায়ের জন্মদিন কবে? তা নিয়ে শুরু হয় জোর বিতর্ক। সরকারি উদ্যোগে নবান্নে বুধবারই ঘটা করে উজ্জাপিত হয়েছে সাহিত্য সম্রাটের জন্মদিন। বিড়লা সভাঘরে বঙ্কিমের স্মরণে অনুষ্ঠান করেছে বিজেপিও। ওই অনুষ্ঠানে আবার হাজির ছিলেন বিজেপির সর্বভারতীয় সভাপতি অমিত শাহ।  ইংরেজি ক্যালেন্ডারের ১৮৩৮ সালের ২৬ জুন জন্ম বন্দে মাতরমের স্রষ্টার। বাংলায় ১৩ই আষাঢ়। নবান্নে বুধবারই তাই সাহিত্য সম্রাটের জন্মদিন উজ্জাপন করে রাজ্য সরকার। নবান্নের যুক্তি, ২৬ জুনকেই সাহিত্যসম্রাটের স্থায়ী জন্মদিন হিসেবে উজ্জাপন করা হোক। চুঁচুড়া সদরের জোড়া ঘাটের বন্দেমাতরম ভবনে আবার বাংলা তারিখ অনুযায়ী লেখকের উজ্জাপন করা হয়। চলতিবছর ১৩ আষাঢ় পড়েছে ২৮ জুন। বৃহস্পতিবারই তাই বঙ্কিম চট্টোপাধ্যায়ের জন্মদিন উজ্জাপিন হবে। তবে সামনের বছর থেকে ২৬ জুনই সাহিত্য সম্রাটের জন্মদিন পালন হবে বলে জানিয়েছে চুঁচুড়া পুরসভার পুরপ্রধান।